Anexă

Analiza impactului de reglementare la proiectul hotărârii Guvernului pentru modificarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor

|  |  |  |  |  |  |
| --- | --- | --- | --- | --- | --- |
|  | | | | | |
| **Titlul analizei impactului** (poate conţine titlul propunerii de act normativ): | *Proiectul hotărârii Guvernului pentru modificarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor* | | | | |
| **Data:** | *24.12.2019* | | | | |
| **Autoritatea administraţiei publice (autor):** | *Ministerul Afacerilor Interne* | | | | |
| **Subdiviziunea:** | *Inspectoratul General al Poliției* | | | | |
| **Persoana responsabilă şi datele de contact:** | *Denis MELECA, șef interimar al Secției acte normative a Direcției juridice a Inspectoratului General al Poliției, inspector principal*  *Tel.: (022) 868-143*  *email:* [*denis.meleca@igp.gov.md*](mailto:denis.meleca@igp.gov.md) | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Potrivit normelor art.439 alin.(1) Cod contravențional nr.218-XVI/2008, vehiculul al cărui conducător a fost înlăturat de la conducere este reţinut şi, dacă nu poate fi predat proprietarului, posesorului sau reprezentantului lor, este adus la staţia de parcare specială sau la subdiviziunea de poliţie cea mai apropiată de locul constatării contravenţiei.  Totodată, conform prevederilor art.439 alin.(2) lit. a), b) și c) al aceluiași Cod, vehiculul poate fi adus la staţia de parcare specială sau pe teritoriul subdiviziunii de poliţie şi în cazul în care: a) staţionarea lui poate genera un pericol iminent pentru interesul public; b) a fost lăsat într-un loc interzis pentru parcare; c) este necesară identificarea proprietarului (posesorului) mijlocului de transport utilizat sau destinat pentru săvârşirea contravenţiei.  Astfel, la 18.06.2018, în scopul executării prevederilor art.439 din Codul contravenţional nr.218-XVI/2008, Guvernul a aprobat Hotărârea nr.557 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor.  Măsura procesuală de constrângere prevăzută la art.439 Cod contravențional nr.218-XVI/2008  a fost instituită în scopul evitării unor eventuale prejudicii cu un grad de intensitate mult mai mare decât însuși prejudiciul cauzat persoanei în privința căreia a fost aplicată măsura în cauză.  Cu toate acestea, din momentul adoptării Regulamentului prenotat și până în prezent, Întreprinderea de Stat „Servicii Pază a Ministerului Afacerilor Interne” (în continuare Î.S. „Servicii Pază a MAI”) nu a întrunit și nu întrunește cerințele legale prevăzute la capitolul III al Regulamentului precitat și, respectiv, necesare pentru prestarea serviciilor de ridicare, transportare şi depozitare a mijloacelor de transport care cad sub incidența art.439 Cod contravențional nr.218-XVI/2008 motiv pentru care, normele Regulamentului menționat nu pot fi aplicate.  În acest sens, în vederea asigurării executării prevederilor art.439 din Codul contravenţional nr.218-XVI/2008 precum și sarcinilor Poliției prevăzute în Legea nr.320/2012 cu privire la activitatea Poliției și statutul Polițistului a fost elaborat prezentul proiect de act normativ.  Odată cu adoptarea prezentului proiect de act normativ se urmărește diminuarea ambuteiajelor rutiere, înlăturarea obstacolelor și blocărilor de circulație condiţionate de parcarea neregulamentară a autovehiculelor pe partea carosabilă, fluidizarea traficului rutier, transportului public urban precum și asigurarea garantării securității participanților la traficul rutier, micșorarea numărului accidentelor rutiere și, nu în ultimul rând, asigurarea evacuării mijloacelor de transport ale căror conducători au fost înlăturați de la conducerea acestora din motivul imposibilității de a-și realiza în continuare drepturile ca rezulatat al comiterii unor fapte ilegale și pasibile de răspundere contravențională (spre exemplu, conducerea vehiculului de către o persoană care se află sub influenţa alcoolului ori în stare de ebrietate produsă de alcool ce depăşeşte gradul maxim admisibil stabilit de lege, dacă fapta nu constituie infracţiune). | | | | | |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate | | | | |  |
| Potrivit prevederilor pct.10 al Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, aprobat prin Hotărârea Guvernului nr.557/2018, asigurarea executării procesului de ridicare, transportare, depozitare, precum şi de restituire ulterioară a mijloacelor de transport ridicate se realizează de către Î.S. „Servicii Pază a MAI” contra plată, în baza dispoziţiei (verbale, scrise sau prin intermediul reţelelor de comunicaţie electronice) a agentului constatator, în condiţiile  prezentului Regulament.  Deși, odată cu aprobarea Regulamentului precitat Î.S. „Servicii Pază a MAI” a fost investită cu dreptul exclusiv de a presta la nivel național servicii de ridicare, transportare depozitare și restituire a mijloacelor de transport care cad sub incidența art.439 Cod contravențional, problema mijloacelor de transport staționate neregulamentar, lăsate într-un loc interzis pentru parcare și celor utilizate sau destinate pentru săvârșirea contravențiilor a rămas nesoluționată.  Potrivit art.1 alin.(1) și (5) al Legii cu privire la întreprinderea de stat şi întreprinderea municipală nr.246/2017, întreprinderea de stat este persoana juridică care desfăşoară activitate de întreprinzător în baza bunurilor proprietate de stat transmise ei în administrare şi/sau ca aport în capitalul social şi în baza proprietăţii obţinute de aceasta în rezultatul activităţii economico-financiare. Întreprinderea de stat/municipală obţine drepturi de persoană juridică de la data înregistrării în Registrul de stat al persoanelor juridice.  Suplimentar, Legea cu privire la întreprinderea de stat şi întreprinderea municipală nr.246/2017 la art.2 alin.(3) și (4) prevede expres că, documentele de constituire a întreprinderii de stat/municipale sunt hotărârea/decizia cu privire la fondare şi statutul întreprinderii. Statutul-model al întreprinderii de stat/municipale se aprobă de Guvern. Statutul întreprinderii de stat/municipale se aprobă de fondator şi conţine: a) denumirea, inclusiv abreviată, a întreprinderii de stat/municipale şi sediul acesteia; b) data şi numărul hotărârii/deciziei fondatorului privind fondarea întreprinderii de stat/municipale; c) genurile de activitate; d) durata de activitate; e) capitalul social şi procedura de modificare a acestuia; f) componenţa bunurilor depuse în capitalul social; g) componenţa şi lista bunurilor transmise întreprinderii de stat/ municipale cu drept de administrare; h) planul geometric şi/sau cadastral şi suprafaţa terenului aflat în folosinţa întreprinderii de stat/municipale; i) organele de conducere şi control, componenţa numerică, modul de constituire, competenţele lor şi modul de desfăşurare a activităţii acestora; j) modul de repartizare şi utilizare a profitului net, precum şi modul de acoperire a pierderilor; k) modul de soluţionare a conflictului de interese; l) modul de reorganizare şi dizolvare a întreprinderii de stat/municipale; m) alte prevederi ce nu contravin legislaţiei.  Potrivit pct.1 al Statutului Întreprinderii de Stat „Servicii Pază a MAI” aprobat prin Ordinul ministrului afacerilor interne nr.73 din 17.03.2017 și înregistrat la 05.04.2017 la Î.S. „Camera Înregistrării de Stat”, Întreprinderea de Stat nominalizată a fost constituită pentru prestarea serviciilor de pază a bunurilor și valorilor materiale ale persoanelor fizice și juridice, pază și protecție a persoanelor fizice.  În atare circumstanțe de fapt și de drept, se constată că potrivit Statutului menționat, Î.S. „Servicii Pază a MAI” nu este în drept de a desfășura genurile de activitate stipulate în Regulamentul privind modul de ridicare, transportare, depozitare şi restituire a mijloacelor de transport în procesul de constatare a contravenţiilor și anume ridicarea, transportarea, depozitarea şi restituirea mijloacelor de transport în procesul de constatare a contravenţiilor.  În acest sens, o soluție viabilă în scopul schimbării situaţiei curente şi viitoare din domeniul securității rutiere, ar fi modificarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor în sensul acordării dreptului de a presta servicii de ridicare, transportare şi depozitare a mijloacelor de transport oricărui agent economic care, potrivit legii au dobândit dreptul de a efectua asemenea gen de activitate.  Potrivit datelor statistice ale Agenției Servicii Publice[[1]](#footnote-1), numărul mijloacelor de transport înregistrate în Republica Moldova este în deplină creștere (a se vedea figura nr.1).  Astfel, creșterea numărului de autoturisme precum și lipsa unui mecanism clar care ar asigura punerea în aplicare a prevederilor art.439 din Codul contravenţional nr.218-XVI/2008 generează riscul producerii de noi accidente rutiere, întârzierii intervențiilor serviciilor specializate ale statului în situații de urgență, iar nesoluționarea problemei în cauză ar pune în pericol siguranța traficului rutier.  Conform datelor statistice prezentate de Inspectoratul național de patrulare al Inspectoratului General al Poliției, în perioada (05 martie 2013 – 22 iunie 2018) în care dreptul de a presta servicii de ridicare, transportare depozitare și restituire a mijloacelor de transport care cad sub incidența art.439 Cod contravențional nu era atribuit în exclusivitate Î.S. „Servicii Pază a MAI”, în mun. Chișinău au fost ridicate 5.288 de vehicule.  Totodată, în perioada 05 martie 2013 – prezent (în mun. Chișinău) au fost constatate 15.322 de contravenții care atrag necesitatea aplicării măsurii procesuale de constrângere prevăzute la art.439 Cod contravențional.  Suplimentar, conform informațiilor prezentate de I.P. „Agenția Servicii Publice”, la moment, pe teritoriul Republicii Moldova sunt înregistrate 73 (șaptezeci și trei) persoane juridice care dețin acte permisive (valabile) și, respectiv, întrunesc condițiile și resursele necesare pentru a presta servicii de ridicare, transportare, depozitare și restituire a mijloacelor de transport în procesul de constatare a contravențiilor.  Pe de altă parte, monopolizarea serviciului în cauză influențează direct și negativ dezvoltarea pieței serviciului în cauză or, intervenția statului în reglementarea comportamentelor anticoncurențiale este necesară, însă ar fi inechitabil dacă s-ar încerca prevenirea restrângerilor concurenţiale prin limitarea libertăţii agenților economici de a concura eficient pe piaţă.  Deci, constatăm că nu este benefic ca statul să intervină în capacitatea agenților economici de a concura eficient atât timp, cât efectele comportamentului nu sunt în detrimentul consumatorilor.  Astfel, datele statistice prezentate de Inspectoratul național de patrulare al Inspectoratului General al Poliției și I.P. „Agenția Servicii Publice” denotă cu certitudine faptul că soluția propusă de autorul proiectului hotărârii Guvernului pentru modificarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor este una reală, necesară și rezonabilă. | | | | | |
| c) Expuneți clar cauzele care au dus la apariţia problemei | | | | |  |
| Principalele cauze care au dus la apariția problemei rezidă din faptul că prin aprobarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, Î.S. „Servicii Pază a MAI” a fost investită cu dreptul exclusiv de a presta la nivel național servicii de ridicare, transportare depozitare și restituire a mijloacelor de transport care cad sub incidența art.439 Cod contravențional, însă potrivit Statutului Î.S. „Servicii Pază a MAI” aprobat prin Ordinul ministrului afacerilor interne nr.73 din 17.03.2017 și înregistrat la 05.04.2017 la Î.S. „Camera Înregistrării de Stat”, Î.S. „Servicii Pază a MAI” a fost constituită pentru prestarea serviciilor de pază a bunurilor și valorilor materiale ale persoanelor fizice și juridice, pază și protecție a persoanelor fizice.  Astfel, din momentul aprobării Regulamentului prenotat (18.06.2018) și până în prezent, prevederile art.439 din Codul contravenţional nr.218-XVI/2008 nu au fost și nu pot fi realizate, or Legea cu privire la întreprinderea de stat şi întreprinderea municipală nr.246/2017 la art.2 alin.(3) și (4) prevede expres că, documentele de constituire a întreprinderii de stat/municipale sunt hotărârea/decizia cu privire la fondare şi statutul întreprinderii. Statutul-model al întreprinderii de stat/municipale se aprobă de Guvern. Statutul întreprinderii de stat/municipale se aprobă de fondator şi conţine: a) denumirea, inclusiv abreviată, a întreprinderii de stat/municipale şi sediul acesteia; b) data şi numărul hotărârii/deciziei fondatorului privind fondarea întreprinderii de stat/municipale; c) genurile de activitate; d) durata de activitate; e) capitalul social şi procedura de modificare a acestuia; f) componenţa bunurilor depuse în capitalul social; g) componenţa şi lista bunurilor transmise întreprinderii de stat/ municipale cu drept de administrare; h) planul geometric şi/sau cadastral şi suprafaţa terenului aflat în folosinţa întreprinderii de stat/municipale; i) organele de conducere şi control, componenţa numerică, modul de constituire, competenţele lor şi modul de desfăşurare a activităţii acestora; j) modul de repartizare şi utilizare a profitului net, precum şi modul de acoperire a pierderilor; k) modul de soluţionare a conflictului de interese; l) modul de reorganizare şi dizolvare a întreprinderii de stat/municipale; m) alte prevederi ce nu contravin legislaţiei.  În atare circumstanțe, se constată că Î.S. „Servicii Pază a MAI” la moment nu poate presta servicii de ridicare, transportare, depozitare şi restituire a mijloacelor de transport în procesul de constatare a contravenţiilor deși acest drept îi este acordat în temeiul Regulamentului prenotat, or conform normelor art.241 alin.(1) lit.a) Cod penal nr.985-XV/2002, practicarea ilegală a activităţii de întreprinzător, soldată cu obţinerea unui profit în proporţii mari, săvârşită prin: a) desfăşurarea activităţii fără înregistrare (reînregistrare), licenţă şi/sau fără autorizare obligatorii, conform legii, pentru desfăşurarea activităţii în cauză se pedepseşte cu amendă în mărime de la 1350 la 2350 de unităţi convenţionale sau cu muncă neremunerată în folosul comunităţii de până la 200 de ore, iar persoana juridică se pedepseşte cu amendă în mărime de la 2000 la 4000 de unităţi convenţionale cu privarea de dreptul de a exercita o anumită activitate.  Astfel, se atestă că cauza principală care a dus la apariția problemei este lipsa de capacități a Î.S. „Servicii Pază a MAI” de a presta servicii de ridicare, transportare depozitare și restituire a mijloacelor de transport care cad sub incidența art.439 Cod contravențional, iar cadrul normativ imperfect este o cauză subsidiară a problematicii abordate.  Pe de altă parte, alte cauze care impun însuşi necesitatea aplicării măsurii procesuale de constrângere menţionate sunt:   * lipsa de disciplină a conducătorilor auto; * infrastructură subdezvoltată în raport cu numărul crescând de automobile în mediul urban. | | | | | |
| d) Descrieți cum a evoluat problema şi cum va evolua fără o intervenție | | | | |  |
| Proiectul hotărârii Guvernului pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, a fost iniţiat şi promovat din anul 2013 până la aprobarea acestuia în anul 2018.  Pe parcursul perioadei nominalizate, proiectul a fost restituit din cadrul Cancelariei de Stat în repetate rânduri și sub diferite pretexte.  Iniţial, proiectul prevedea mecanismul de contractare a unor agenți economici care vor presta servicii de ridicare și de parcare pentru autovehiculele ridicate, activitatea cărora cade sub incidența Legii nr.845-XII/1992 cu privire la antreprenoriat şi întreprinderi.  Totuși, în luna martie a anului 2018, în contextul executării indicaţiei Prim-ministrului Republicii Moldova, a fost convocat grupul de lucru responsabil de iniţierea proiectului de perfecţionare a cadrului normativ în aspectele ce țin de modificarea legislaţiei penale/contravenţionale, în vederea înăspririi sancţiunilor la capitolul conducerii vehiculului în stare de ebrietate.  Astfel, a fost elaborat şi înaintat un proiect care prevede instituirea măsurii de siguranţă de ridicare provizorie a permisului de conducere în Codul contravenţional, Codul penal, Codul de procedură penală etc.  Concomitent cu remiterea spre avizare externă a proiectului precitat, prin demersul Cancelariei de Stat înregistrat cu nr.12-11-2843 din 06.04.2018, a fost inclus şi proiectul Hotărârii Guvernului „Cu privire la serviciile de ridicare/transportare a vehiculelor şi de păstrare a acestora la parcările speciale.”  În final, proiectul a suferit modificări de concept, prin atribuirea Î.S. „Servicii Pază a MAI” a dreptului exclusiv de asigurare a executării procesului menționat, contra plată.  Totuși, prin avizul Ministerului Justiţiei s-a menţionat că prin degrevarea dreptului de asigurare a executării procesului de către Î.S. „Servicii Pază a MAI”, se instituie monopol asupra activității de ridicare, transportare, depozitare și restituirea vehiculelor, ceea ce este inadmisibil. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| Hotărârea Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport a fost aprobată în scopul executării prevederilor art.439 din Codul contravenţional, precum și cu scopul de a asigura securitatea publică şi de a respecta normele privind circulaţia pe drumurile publice.  Potrivit pct.19 din Capitolul III al actului normativ precizat, Întreprinderea de Stat „Servicii Pază a Ministerului Afacerilor Interne” a fost desemnată drept unica autoritate în drept să presteze servicii de ridicare, transportare și depozitare a mijloacelor de transport a mijloacelor de transport în procesul de constatare a contravențiilor.  Un aspect esențial care a condus la elaborarea prezentului proiect de act normativ constituie faptul că în procesul de punere în aplicare a mecanismului reglementat de actul normativ incident, se constată că până în prezent Î.S. „Servicii Pază a MAI” nu se află în deplinătatea capacităților sale funcționale de a presta serviciile încredințate, expunând în situație de risc buna desfășurare a proceselor contravenționale gestionate de către agenții constatatori ai Ministerului Afacerilor Interne.  Mai mult, Î.S. „Servicii Pază a MAI” nu are acoperire legală pentru realizarea activității date.  În atare circumstanțe și dat fiind faptul că autoritățile statului nu sunt pe deplin dotate, se optează pentru amendarea Hotărârii de Guvern nr.557/2018, prin excluderea Î.S. „Servicii Pază a MAI” – drept unicul agent economic cu drept de a presta atare servicii, cu expunerea unor reglementări grație cărora acest segment de activitate să fie atribuit agenților economici selectați prin concurs public, pe perioade determinate, în baza unei metodologii și justificări a tarifelor aplicate având la bază indicatori clari de performanță.  Reieșind din cele menționate, în vederea respectării principiului concurenței loiale, selectarea agentului economic va fi efectuată ca urmare a examinării tuturor ofertelor prezente pe piață, luând în considerație capacitățile tehnice ale agentului, tarifele la servicii etc. În acest sens, vor fi contractați acei agenți care oferă servicii la prețuri concurențiale și calitatea serviciilor cărora este corespunzătoare cerințelor.  Mai mult ca atât, o astfel de inițiativă normativă ar veni în întâmpinarea conformității legale a Hotărârii de Guvern nr.557/2018 cu art.3 din Legea concurenței nr.183/2012 care statuează expres că statul asigură libertatea activității de întreprinzător, protecția concurenței loiale și apărarea drepturilor și intereselor întreprinderilor și ale cetățenilor contra practicilor anticoncurențiale și concurenței neloiale.  Imperioase la caz se consideră și prevederile art.12 alin.(1) lit.a) și b) din Legea concurenței, care interzic orice acțiuni sau inacțiuni ale autorităților și instituțiilor administrației publice centrale sau locale care restrâng, împiedică sau denaturează concurența, precum limitarea drepturilor întreprinderilor de procurare ori comercializare și stabilirea de condiții discriminatorii sau acordarea de privilegii pentru activitatea întreprinderilor, în cazul în care acestea nu sunt prevăzute de lege  Cadrul juridic actual aplicabil raporturilor analizate:   1. Constituția Republicii Moldova; 2. Codul contravențional nr.218-XVI/2008; 3. Legea cu privire la activitatea Poliției și statutul polițistului nr.320/2012; 4. Legea cu privire la întreprinderea de stat şi întreprinderea municipală nr.246/2017; 5. Legea concurenței nr.183/2012; 6. Legea cu privire la principiile de bază de reglementare a activităţii de întreprinzător nr.235-XVI/2006; 7. Legea privind activitatea particulară de detectiv şi de pază nr.283-XV/2003 ; 8. Hotărârea Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor.   Elaborarea prezentului proiect este condiţionată de necesitatea asigurării executării prevederilor art.439 din Codul contravenţional nr.218-XVI/2008, eliminării concurenţei neloiale, practicilor anticoncurenţiale şi înlăturării carențelor constatate în prevederile Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, care la moment acordă Î.S. „Servicii Pază a MAI” dreptul exlusiv de a presta servicii de ridicare, transportare şi depozitare a mijloacelor de transport. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| Finalitatea urmărită prin adoptarea acestui proiect este eficientizarea funcţionării circulaţiei rutiere, sporirea nivelului de disciplină a conducătorilor mijloacelor de transport şi crearea condiţiilor corespunzătoare de siguranţă pentru participanţii la trafic.  Obiectivul principal constă în micșorarea prejudiciului ce apare prin neaplicarea măsurii prevăzute la art.439 Cod contravențional nr.218-XVI/2008;  Realizarea obiectivului principal va asigura:   * executarea prevederilor art.439 din Codul contravenţional nr.218-XVI/2008; * executarea sarcinilor Poliției prevăzute în Legea nr.320/2012 cu privire la activitatea Poliției și statutul Polițistului; * îmbunătățirera siguranței traficului rutier; * libertatea activităţii de întreprinzător; * protecţia concurenţei loiale; * apărarea drepturilor şi intereselor întreprinderilor şi ale cetăţenilor contra practicilor anticoncurenţiale şi concurenţei neloiale; * crearea noilor locuri de muncă.   Obiectivul specific ar fi – mărirea/atragerea capacităților și resurselor necesare (prin acordarea agenților economici rezidenți dreptului de a presta servicii de ridicare, transportare, depozitare şi restituire a mijloacelor de transport în procesul de constatare a contravenţiilor) pentru punerea în aplicare a măsurii în cauză. | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| În cazul aplicării opțiunii „a nu face nimic” survin următoarele efecte negative și continue:   1. Imposibilitatea aplicării și executării prevederilor art.439 din Codul contravenţional nr.218-XVI/2008; 2. Imposibilitatea Poliției de a reacționa la solicitările persoanelor fizice și juridice de a evacua vehiculele care generează un pericol iminent pentru interesul public; 3. Imposibilitatea evacuării vehiculelor lăsate și/sau abandonate într-un loc interzis pentru parcare; 4. Întârzierea procesului de identificare a proprietarului (posesorului) mijlocului de transport utilizat sau destinat pentru săvârşirea contravenţiei; 5. Îngrădirea drepturilor şi intereselor întreprinderilor şi ale cetăţenilor contra practicilor anticoncurenţiale şi concurenţei neloiale; 6. Crearea premiselor de înrăutățire a siguranței traficului rutier. | | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate | | | | |  |
| În vederea atingerii scopurilor și obiectivelor propuse, în proiectul pentru modificarea Hotărârii Guvernului nr.557/2018 este definită noțiunea de depozitare, sunt reglementate detaliat cazurile în care mijlocul de transport poate fi adus la parcarea specială sau la subdiviziunea specializată ori teritorială a Poliţiei, precum și, se înlătură un șir de imperfecțiuni și carențe prezente în Hotărârea prenotată, în speță greșeli de exprimare, sintagme echivoce și interpretative.  Elementul nou al proiectului îl constituie excluderea Î.S. „Servicii Pază a MAI” ca unica autoritate cu drept de a presta servicii de ridicare, transportare, depozitare, cu expunerea unor reglementări potrivit cărora acest segment de activitate să fie atribuit agenților economici contractați de Inspectoratul General al Poliţiei, conform cerinţelor stabilite de Legea nr.131/2015 privind achiziţiile publice.  Subsidiar, prevederile Capitolului III se ajustează către cerințele față de agentul economic care prestează servicii de ridicare, transportare şi depozitare a mijloacelor de transport. Se menționează că normele pct.20 se exclud, întrucât urmează a fi stabilite în contract prin procedura de licitație publică.  Adițional, proiectul presupune anexa tipizată privind modelul Certificatului de restituire a mijlocului de transport de la parcarea specială. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Alte opțiuni nu au fost identificate și, respectiv, nu pot fi analizate deoarece statul, în lipsa consimțământului și intenției unui agent economic de a presta un anumit gen de activitate sau altul nu poate obliga entitatea juridică la exercitarea unor drepturi prevăzute de lege, în speță – statul nu poate obliga Î.S. „Servicii Pază a MAI” la realizarea dreptului de ridicare, transportare, depozitare şi restituire a mijloacelor de transport în procesul de constatare a contravenţiilor prevăzut în Regulamentul privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, aprobat prin Hotărârea Guvernului nr.557/2018, or fiecare agent economic este în drept să-și aleagă liber genurile de activitate pe care le practică, volumul serviciilor pe care le prestează precum și partenerii de afaceri cu care interacționează.  Mai mult ca atât, potrivit art.123 alin.(2) lit. a), b) și g) al Constituției statul trebuie să asigure: a) reglementarea activităţii economice şi administrarea proprietăţii publice ce-i aparţine în condiţiile legii; b) libertatea comerţului şi activităţii de întreprinzător, protecţia concurenţei loiale, crearea unui cadru favorabil valorificării tuturor factorilor de producţie; g) sporirea numărului de locuri de muncă, crearea condiţiilor pentru creşterea calităţii vieţii; | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| După cum s-a menționat anterior, Hotărârea Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport a fost aprobată în scopul executării prevederilor art.439 din Codul contravenţional, precum și cu scopul de a asigura securitatea publică şi de a respecta normele privind circulaţia pe drumurile publice.  Potrivit pct.19 din Capitolul III al actului normativ precizat, Î.S. „Servicii Pază a MAI” a fost desemnată drept unica autoritate în drept să presteze servicii de ridicare, transportare și depozitare a mijloacelor de transport a mijloacelor de transport în procesul de constatare a contravențiilor.  Un aspect esențial care a condus la elaborarea prezentului proiect de act normativ constituie faptul că în procesul de punere în aplicare a mecanismului reglementat de actul normativ incident, se constată că până în prezent Î.S. „Servicii Pază a MAI” nu se află în deplinătatea capacităților sale funcționale de a presta serviciile încredințate, expunând în situație de risc buna desfășurare a proceselor contravenționale gestionate de către agenții constatatori ai Ministerului Afacerilor Interne.  Mai mult, Î.S. „Servicii Pază a MAI” nu are acoperire legală pentru realizarea activității date.  În atare circumstanțe și dat fiind faptul că autoritățile statului nu sunt pe deplin dotate, se optează pentru amendarea Hotărârii de Guvern nr.557/2018, prin excluderea Î.S. „Servicii Pază a MAI” – drept unicul agent economic cu drept de a presta atare servicii, cu expunerea unor reglementări grație cărora acest segment de activitate să fie atribuit agenților economici selectați prin concurs public, pe perioade determinate, în baza unei metodologii și justificări a tarifelor aplicate având la bază indicatori clari de performanță.  Efectele negative ale stării actuale sunt:  1. Imposibilitatea aplicării și executării prevederilor art.439 din Codul contravenţional nr.218-XVI/2008;  2. Imposibilitatea Poliției de a reacționa la solicitările persoanelor fizice și juridice de a evacua vehiculele care generează un pericol iminent pentru interesul public;  3. Imposibilitatea evacuării vehiculelor lăsate și/sau abandonate într-un loc interzis pentru parcare;  4. Întârzierea procesului de identificare a proprietarului (posesorului) mijlocului de transport utilizat sau destinat pentru săvârşirea contravenţiei;  5. Îngrădirea drepturilor şi intereselor întreprinderilor şi ale cetăţenilor contra practicilor anticoncurenţiale şi concurenţei neloiale;  6. Crearea premiselor de înrăutățire a siguranței traficului rutier.  Efectele pozitive viitoare ale opțiunii recomandate:   1. Îmbunătățirera siguranței traficului rutier; 2. Libertatea activităţii de întreprinzător; 3. Protecţia concurenţei loiale; 4. Apărarea drepturilor şi intereselor întreprinderilor şi ale cetăţenilor contra practicilor anticoncurenţiale şi concurenţei neloiale; 5. Crearea noilor locuri de muncă. | | | | | |
| b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Reieșind din statisticile prezentate de Inspectoratul național de patrulare al Inspectoratului General al Poliției, se atestă faptul că în perioada 05 martie 2013 – prezent, în mun. Chișinău au fost constatate 15.322 de contravenții care atrag necesitatea aplicării măsurii procesuale de constrângere prevăzute la art.439 Cod contravențional.  Astfel, un simplu calcul matematic (15.322 de contravenții/6,5 ani) denotă cu certitudine faptul că anual, în mun.Chișinău sunt constatate în medie 2357 contravenții care atrag necesitatea aplicării măsurii procesuale de constrângere menționate.  Totodată, potrivit pct.1 al anexei nr.2 la Hotărârea Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, taxa pentru serviciile de ridicare/transportare a mijloacelor de transport şi de depozitare a acestora la parcarea specială sau la subdiviziunea specializată ori teritorială a Poliţiei constituie în medie 312 lei/1 transportare în perimetrul municipiilor Chişinău, Bălţi şi al centrelor raionale.  În acest context, în eventualitatea aplicării măsurii procesuale de constrângere prevăzute la art.439 Cod contravențional, pentru mun. Chișinău, suma estimativă (reieșind din numărul anual de contravenții constatate (2357) raportat la taxa medie de 312 lei/1 transportare) ar constitui cifra de 735.384 lei.  Drept urmare, aplicarea opțiunii recomandate de autorul proiectului ar asigura pe de o parte, evitarea de către agenții economici a unui venit ratat în medie de 735.384 lei/anual doar pentru prestarea serviciilor menționate pe teritoriul mun. Chișinău, iar pe de altă parte, aceasta ar asigura diminuarea prejudiciilor suportate de participanții la trafic.  Potrivit prevederilor art. art.13 alin.(1) și 14 alin.(1) ale Legii nr.131/2015 privind achiziţiile publice, autorităţi contractante sunt autorităţile publice, definite în legislaţia Republicii Moldova, persoanele juridice de drept public, asociaţii ale acestor autorităţi sau persoane.  Autoritatea contractantă îşi exercită atribuţiile prin intermediul unui grup de lucru, creat în acest scop din funcţionari şi specialişti cu experienţă profesională în domeniul achiziţiilor publice, din cadrul autorităţii contractante, în limitele personalului scriptic. În funcţie de obiectul achiziţiei, autoritatea contractantă poate crea unul sau mai multe grupuri de lucru.  În atare circumstanțe de fapt și de drept, careva costuri suplimentare pentru aplicarea opțiunii recomandate nu sunt identificate or, potrivit anexei nr.2 la Hotărârea Guvernului nr.547/2019, din structura Inspectoratului General al Poliției face parte Secția achiziții care, potrivit Regulamentului de activitate, asigură exercitarea atribuțiilor autorității contractante (Inspectoratului General al Poliției) în sensul Legii nr.131/2015 privind achiziţiile publice. | | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| - | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| - | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | | |  |
| - | | | | | |
| **Concluzie**  e) Argumentați selectarea unei opțiuni, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| - | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate,ce cadru juridic necesită a fi modificat și/sau elaborat și aprobat,ce schimbări instituționale sunt necesare | | | | |  |
| - | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| În perioada 05 martie 2013 – prezent, ca efect al aplicării măsurii procesuale de constrângere prevăzute la art.439 Cod contravențional au fost ridicate și, respectiv transmise la parcarea specială, de către agenții constatatori (în mun. Chișinău) 5.288 mijloace de transport.  În perioada 05 martie 2013 – prezent (în mun. Chișinău) au fost constatate 15.322 de contravenții care atrag necesitatea aplicării măsurii procesuale de constrângere prevăzute la art.439 Cod contravențional.  Dinamica contravențiilor constatate (în mun. Chișinău) în domeniul circulației rutiere începând cu 05 martie 2013 și până în prezent, este reprezentată conform diagramei de mai jos. | | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Impacturile estimate ale modificărilor propuse la actul normativ menționat precum și rezultatele soluționării problemelor indicate la pct.1 lit.a) al prezentei analize a impactului de reglementare vor fi resimțite în termen de cel mult 3 (trei luni) de la intrarea în vigoare a noilor reglementări.  Opțiunea propusă va fi monitorizată prin evidența statisticilor trimestriale, semestriale și, respectiv, anuale de către Inspectoratul național de patrulare. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| Principalele părți interesate în intervenția propusă sunt:   1. Ministerul Economiei și Infrastructurii; 2. Ministerul Justiției; 3. Ministerul Finanțelor; 4. Procuratura Generală; 5. Centrul Național Anticorupție; 6. Consiliul Concurenței; 7. Congresul Autorităților Locale din Moldova; 8. Primăria Municipiului Chișinău; 9. Asociația Oamenilor de Afaceri din Moldova; 10. Î.S. „Servicii Pază a MAI”.   Comentariile, obiecţiile şi propunerile părţilor consultate, inclusiv ale operatorilor cu activități în domeniile reglementate vor fi analizate şi luate în consideraţie la îmbunătăţirea proiectului şi analizei impactului de reglementare. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| În scopul respectării prevederilor Legii nr.239/2008 privind transparența în procesul decizional, proiectul hotărârii de Guvern pentru modificarea Hotărîrii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor urmează a fi plasat pe pagina web oficială a Ministerului Afacerilor Interne [www.mai.gov.md](http://www.mai.gov.md), la directoriul Transparența, secțiunea Consultări publice, cu acordarea termenului de 10 zile lucrătoare pentru avizare.  De asemenea, anunțul privind inițiativa de elaborare a actului normativ, prezenta analiză a impactului de reglementare şi proiectul hotărârii Guvernului pentru modificarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor vor fi plasate pe pagina electronică a Ministerului Afacerilor Interne și portalul [www.particip.gov.md](http://www.particip.gov.md) pentru a fi accesibile publicului larg în vederea prezentării de propuneri şi obiecții. | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
| La 04.12.2019, intervenția propusă (proiectul hotărârii Guvernului pentru modificarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor) a fost consultată cu Î.S. „Servicii Pază a MAI”, iar prin răspunsul nr.3052 din 09 decembrie 2019, Î.S. „Servicii Pază a MAI” a susținut integral opțiunea Ministerului Afacerilor Interne (se anexează). | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | +2 |  |  | |
| competitivitatea afacerilor | | +1 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | +2 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | -1 |  |  | |
| cadrul instituțional al autorităților publice | | -1 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | +1 |  |  | |
| nivelul de salarizare | | +1 |  |  | |
| condițiile și organizarea muncii | | 0 |  |  | |
| sănătatea și securitatea muncii | | 0 |  |  | |
| formarea profesională | | 0 |  |  | |
| inegalitatea și distribuția veniturilor | | +1 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | +1 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| 1. Proiectul hotărârii Guvernului pentru modificarea Hotărârii Guvernului nr.557/2018 pentru aprobarea Regulamentului privind modul de ridicare, transportare, depozitare şi restituire a mijloacelor de transport în procesul de constatare a contravenţiilor, pe 04 file; 2. Notă informativă a proiectului menționt, pe 03 file; 3. Răspunsul Î.S. „Servicii Pază a MAI” nr.3052 din 09 decembrie 2019 cu referire la opțiunea Ministerului Afacerilor Interne, pe 02 file. | | | | | |

1. [https://date.gov.md/ckan/ro/dataset/4688-date-statistice-referitor-la-componenta-registrului-de-stat-al-transporturilor-dupa-tipul-mijlo#](https://date.gov.md/ckan/ro/dataset/4688-date-statistice-referitor-la-componenta-registrului-de-stat-al-transporturilor-dupa-tipul-mijlo) [↑](#footnote-ref-1)